

# Event Details

- **Event Name**: Joogan & levon retriitti Happy Hamletissa Ranskassa
- **Event Start and End Date**: Mon, 19 Oct, 2026 at 02:00 pm – Sat, 24 Oct, 2026 at 02:00 pm (+02:00)
- **Event Description**: Yksi parhaimmista lomista ikinä! Kauniisti laitettu paikka, herkulliset ruuat, rentouttava jooga, retket lähiympäristöön sekä huippuhauska seura – ihan parasta. Mielessäni suunnittelen jo seuraavaa matkaa The Happy Hamletiin. – MAIJU H.


“LEVON JOOGAA” – Kohti rauhaa ja kiireettömyyttä

Tämä on retriitti sinulle, joka olet levon ja tuoreiden voimien tarpeessa. Kehosi ja mielesi saavat uudistua palauttavan restoratiivisen joogan sekä hellän hathajoogan avulla. Hermostosi tasapainottuu ja tankkaat lisää energiaa. Retriittiä luotsaa joogaterapeutti ja jooganopettaja-kouluttaja, kirjailija Kirsi Saivosalmi.


LEMPEYTTÄ &amp; TASAPAINOA

Aiempaa joogakokemusta et tarvitse. Halutessasi voit syventää tietojasi levon merkityksestä ja restoratiivisesta joogasta antoisissa workshopeissa.

Joogaohjelmaan kuuluu päivittäisiä kiireettömiä joogatunteja:


Hathajoogaa

– Hellän terapeuttista liikettä, jossa saat aikaa kehoyhteyden kokemiseen, sekä liikkuvuutta nivelille ja lämpöä lihaksille.
- Hengitysharjoitukset hermoston hyvinvointiin


Levollista restoratiivista joogaa &amp; jooganidraa

– Keskittyy syvään lepotilaan ja hermoston tasapainottamiseen tuetuissa rentoutusasennoissa: bolstereilla ja joogavälineillä mukaviksi tuettuja asanoissa, joissa viivytään 5–25 minuuttia.
– Vaikuttaa hermostoon tasapainottavasti, ehkäisee stressiä ja uupumusta, tukee immuniteettia ja ruuansulatusta.
– Ei vaadi notkeutta, mutta halua ”vain olemiseen” pitäisi löytyä.


Ja vaikka joogaretriitistä kyse onkin, niin jokaiseen ohjattuun sessioon ei tarvitse osallistua – aina voit mennä oman mielenkiinnon ja jaksamisen mukaan!


OHJAAJASI KIRSI SAIVOSALMI

Olen sertifioitu joogaterapeutti (IAYT) ja minulle on tärkeää tukea osallistujien kehoyhteyden vahvistumista ja monenlaisia haasteita, mikä tapahtuu yksilöllisiä vaihtoehtoja tarjoamalla ja rauhallisella tahdilla.

Rakastuin restoratiiviseen joogaan kuormittavina aikoina 2011, kun huomasin sen hyvät vaikutukset hermostolleni, emotionaaliselle voinnille, yöunelle ja luovuudelle.

Levon vallankumous on ensimmäinen kokonaan restoratiiviselle joogalle omistettu, suomalaisen jooganopettajan kirjoittama opas. Koulutan uusia ohjaajia ympäri maan sekä tarjoan joogaterapiaa ja pienryhmäkursseja Turussa.

Perheeseeni kuuluu puoliso, kolme jo aikuiseksi varttunutta lasta ja pieni koiramummo. Pidän kävelemisestä, kirjoittamisesta, kirjoista ja kauniista maisemista.

”Tässä elämässä ihminen tarvitsee onneen ennen kaikkea sen, että hänellä on jotakin tehtävää, jotakin rakastettavaa ja jotakin toivottavaa.” – Joseph Addison

Lisätietoa löydät nettisivuiltani ja Instagram-tililtäni.


MUUT AKTIVITEETIT

Harjoitusten välillä herkuttelemme kasvispainotteisella lähiruoalla, teemme retkiä lähialueelle ja nautimme ympäröivästä luonnosta.

Vapaa-ajalla voi lenkkeillä, samoilla metsissä, pyöräillä tai vaikkapa pelata petankkia! Virkistäytymisen luonnon uima-altaassa voi yhdistää tynnyrisaunan lempeisiin löylyihin. Tai vaikkapa vaan rentoutua kirjan kanssa riippumatossa tai yhdellä lukuisista terasseista, linnunlaulun toimiessa taustakonserttina.

Vierailemme Hamletin ystävien viinitilalla maistelemassa paikallisia viinejä ja lähtöpäivänä käymme maalaistorilla hakemassa tuoreet herkut läksiäislounaspöytään. Torilta löytyy myös halutessasi paikallisten artisaanien töitä tuliaisiksi, ja keskiaikainen kylä tarjoaa kauniit puitteet pienelle päiväkävelylle.

Teemme myös kävelyretken lähiravintolaan (n. 45 minuuttia kävelyä suuntaansa), toiseen pieneen piilopaikkaan, hyvin viehättävään sellaiseen, missä nautimme herkullisen lounaan kera paikallisten viinien.


MAASEUTUA &amp; MAKOISIA UNIA

Vuosisatoja sitten vanha maatila oli koti useammalle perheelle. Nyt vierastalo on kunnostettu retriittivieraiden käyttöön, mahdollisimman paljon vanhaa vaalien ja kierrättäen, kuitenkin kaikki mukavuustekijät huomioiden. Ikkunallisilla kylpyhuoneilla varustetuissa hurmaavissa huoneissa aistit historian havinaa – näillä seinillä on varmasti paljon kerrottavaa, jos vain pysähdyt kuuntelemaan.

Suuren tilan mailta löytyy niin metsää kuin peltoaukeita, laaksoja ja terasseja. Näistä nauttimiseen kannattaa käyttää aikaa – ja kun mieli tekee terveellistä välipalaa, voit käydä poimimassa tuoretta purtavaa suoraan puutarhasta. Liikunnasta palautumiseen ja itsensä kanssa olemiseen löydät lukuisia piilopaikkoja – houkuttelisiko hetki riippumatossa bambumetsän suojassa?

Rentouttavan unen takaa maaseudun täysi hiljaisuus, jonka saattaa rikkoa ainoastaan metsikössä huhuileva pöllö. Kertoakseen, että kaikki on juuri niinkuin pitääkin.. Bonne nuit.

Lisäkuvia vierastalosta, huoneista ja ulkoalueista sivun alaosassa tai suoraan kuvagalleriassa.


HERKULLISTA LÄHIRUOKAA

Maukkaat ateriat ovat kasvisvoittoisia ja ne valmistetaan mahdollisimman pitkälle oman puutarhan ja lähituottajien antimista. Lämmin ruoka tarjotaan kahdesti päivässä ja tilan keittiöstä voit tarpeen tullen hakea välipalaa tai juotavaa. Mahdolliset ruoka-aineallergiat tai muut erityistoiveet huomioidaan tietenkin myös.

Alueen viinivalikoima on vakuuttava, minkä pääset itse todistamaan niin ruokailujen yhteydessä kuin viininmaisteluilla suoraan tiloilla. Sään salliessa ruokailemme ulkona, upeista maisemista nauttien.


HINTA &amp; LISÄTIEDOT

Retriitin all-inclusive hinta: 1850 EUR (sis. ALV)

HUOM! Retriittimme ovat all-inclusive sanan varsinaisessa merkityksessä! Tämä irtiotto on loma myös kukkarollesi – penniäkään ei tarvitse (eikä juuri voikaan) perillä kuluttaa eikä kotiinpaluussa ole vastassa luottokorttiylläreitä 🙂

Hintaan sisältyy:

- Päivittäiset joogaharjoitukset (yhteensä 9 harjoitusta)
- 2 Restoratiivisen joogan workshopia (á 75 min) halukkaille
- Retket kuljetuksineen (viinitilat ja maalaistori keskiaikaisessa kylässä, kävelyretki lähiravintolaan lounaalle)
- Aikaa rentoutumiseen ja vapaaseen oleiluun
- Kaikki ateriat, välipalat ja juomat
- Majoitus (5 yötä) The Happy Hamletin vierastalossa (2-3hh, jokaisessa oma kylpyhuone)
- Tilan kaikki palvelut: luonnon uima-allas (ei klooria eikä muita kemikaaleja!), sauna, jooga- ja urheiluvälineet, useat terassit ja laajat ulkoilumaastot, puutarhan antimet
- Ryhmän tulo- ja lähtöaikataulujen mukainen yksi niputettu lentokenttänouto ja -tuonti 
- Elämäniloa, elinvoimaa ja hyvää energiaa!


Huomioithan, että lennot ja vakuutukset eivät sisälly hintaan. Edellytämme voimassaolevaa matkavakuutusta kaikilta osallistujilta.


YKSI RETRIITTI = YKSI ISTUTETTU PUU! Lue lisää allaolevasta linkistä


TIEDUSTELUT &amp; VARAUKSET

Lisätietoa retriitin ohjatusta sisällöstä: kirsi@levonvallankumous.fi

Ilmoittautumiset ja lisätiedot Hamletista: suska@thehappyhamlet.com

Järjestäjä Ranskassa: SARL HAPPY HAMLET, 1043 Rte de la Laucarie, 82190 Fauroux, Ranska. The Happy Hamletin erityisehdot löytyvät alla linkistä, käythän tutustumassa!

Tarkemmat koordinaatit, lähimmät lentokentät ja juna-asemat löydät nettisivuiltamme.

Liity mukaan retriitin FB-tapahtumaan, niin saat aika ajoin päivitettyä tapahtumainfoa – Hamletin kuulumisia voit myös seurata Instagramissa!


TERVETULOA! BIENVENUE!


LINKKEJÄ

https://thehappyhamlet.com
https://thehappyhamlet.com/en/holidays/retreats/joogan-levon-retriitti
https://thehappyhamlet.com/en/testimonials
https://thehappyhamlet.com/en/gallery
https://thehappyhamlet.com/en/plant-a-tree
https://thehappyhamlet.com/en/erityisehdot
https://instagram.com/thehappyhamlet
https://www.saivoyoga.fi
https://instagram.com/kirsisaivosalmi
- **Event URL**: https://allevents.in/toulouse/joogan-and-levon-retriitti-happy-hamletissa-ranskassa/200029803185605
- **Event Categories**: trips-adventures, holiday
- **Interested Audience**: 
  - total_interested_count: 19

## Ticket Details

- **Ticket URL**: https://thehappyhamlet.com/en/holidays/retreats/joogan-levon-retriitti/?utm_source=AllEvents.in&utm_medium=event-discovery-platform&utm_campaign=toulouse-events

## Event venue details

- **city**: Toulouse
- **state**: MI
- **country**: France
- **location**: The Happy Hamlet
- **lat**: 44.254504341546
- **long**: 1.0219283793412
- **full address**: The Happy Hamlet, Toulouse, France

## Event Organizer details

- **affiliate_id**: 2
- **organizer**: The Happy Hamlet (https://allevents.in/org/the-happy-hamlet/19645754)

## Event gallery

- **Alt text**: banner
  - **Image URL**: https://cdn-az.allevents.in/events8/banners/1fcfde4712737a81353ab2af27d229f9736ec887b90dd61e32eab1797745eae0-rimg-w1200-h900-dcbb9f7d-gmir?v=1774750046
- **Alt text**: thumbnail
  - **Image URL**: https://cdn-az.allevents.in/events8/banners/b6a6da1f8c93935bc2a79ddee8d096a0aca9e0afe4ef4b01c4a14ff920418826-rimg-w300-h300-dcbca07c-gmir?v=1774750046

## FAQs

- **Q**: When is the event happening?
  - **A:** Mon, 19 Oct, 2026 at 02:00 pm (+02:00)
- **Q**: Where is the event happening?
  - **A:** The Happy Hamlet, Toulouse, France
- **Q**: Who is organizing the event?
  - **A:** The Happy Hamlet
- **Q**: What type of event is this?
  - **A:** trips-adventures, holiday
- **Q**: Where can I find ticket details about Joogan & levon retriitti Happy Hamletissa Ranskassa ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Joogan &amp; levon retriitti Happy Hamletissa Ranskassa",
        "image": "https://cdn-az.allevents.in/events8/banners/1fcfde4712737a81353ab2af27d229f9736ec887b90dd61e32eab1797745eae0-rimg-w1200-h900-dcbb9f7d-gmir?v=1774750046",
        "startDate": "2026-10-19T14:00:00+02:00",
        "endDate": "2026-10-24T14:00:00+02:00",
        "url": "https://allevents.in/toulouse/joogan-and-levon-retriitti-happy-hamletissa-ranskassa/200029803185605",
        "eventStatus": "https://schema.org/EventScheduled",
        "location": {
            "@type": "Place",
            "name": "The Happy Hamlet",
            "address": {
                "@type": "PostalAddress",
                "name": "The Happy Hamlet, Toulouse, France",
                "addressLocality": "Toulouse",
                "addressRegion": "MI",
                "addressCountry": "FR"
            },
            "geo": {
                "@type": "GeoCoordinates",
                "latitude": "44.254504341546",
                "longitude": "1.0219283793412"
            }
        },
        "eventAttendanceMode": "https://schema.org/OfflineEventAttendanceMode",
        "description": "Yksi parhaimmista lomista ikinä! Kauniisti laitettu paikka, herkulliset ruuat, rentouttava jooga, retket lähiympäristöön sekä huippuhauska seura – ihan parasta. Mielessäni suunnittelen jo seuraavaa matkaa The Happy Hamletiin. – MAIJU H.\n\n\n“LEVON JOOGAA” – Kohti rauhaa ja kiireettömyyttä\n\nTämä on ret",
        "organizer": [
            {
                "@type": "Organization",
                "name": "The Happy Hamlet",
                "url": "https://allevents.in/org/the-happy-hamlet/19645754"
            }
        ]
    }
]
```